
Vana-Joala tee T1 ja Vana-Joala tee T3 maaüksuste
munitsipaalomandisse taotlemine ja
katastriüksuse sihtotstarbe määramine 

1. Asjaolud ja menetluse käik 
Linna tänavarajatiste aluse ja selle teenindava maa munitsipaliseerimise menetluse algatamiseks moodustatakse Vana-Joala tee T1 ja Vana-Joala tee T3 maaüksused ligikaudse pindaladega 2110 m2 ja 2700 m2. Maaüksuste piirid ja suurused on 29.09.2014.a kooskõlastatud Ida-Viru maavanema poolt. 
Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõike 1 kohaselt taotletakse maa munitsipaalomandisse volikogu vastava otsuse alusel, tuleb vastu võtta otsus Vana-Joala tee T1 ja Vana-Joala tee T3 maaüksuste linna munitsipaalomandisse taotlemise kohta ja määrata vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punktile 2 nimetatud maaüksustele maa sihtotstarve. 
2. Õiguslikud alused
2.1 Asjaõigusseaduse rakendamise seaduse §13 lõike 3 kohaselt ehitise omanikul on õigus saada maa omanikuks maareformi seaduses sätestatud alustel ja korras.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa.

2.3 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.

2.4 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.5 Juhindudes teeseaduse § 3, maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”.

3. Otsus
3.1 Taotleda Narva linna munitsipaalomandisse järgmised maaüksused:

3.1.1 Vana-Joala tee T1 maaüksus (lisa 1), ligikaudse pindalaga 2 110 m2
3.1.2 Vana-Joala tee T3 maaüksus (lisa 2), ligikaudse pindalaga 2 700 m2

3.2 Määrata punktis 3.1. nimetatud maaüksustele katastriüksuse sihtotstarbeks 
transpordimaa (007; L).

4. Rakendussätted

4.1 Linnavalitsusel esitada maavanemale käesoleva otsuse punktis 3.1 nimetatud maade munitsipaliseerimiseks taotlused koos kõigi vajalike lisamaterjalidega.
4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksused ja kinnitada piirid ning esitada katastritoimikud registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

